NERINGOS SOCIALINIŲ PASLAUGŲ CENTRAS

2026 M. II KETVIRČIO BIUDŽETO VYKDYMO
ATASKAITŲ RINKINIO AIŠKINAMASIS RAŠTAS

2026 m. liepos 20d. Nr.02


I SKYRIUS
BENDROSIOS NUOSTATOS

Neringos savivaldybės tarybos 2008 m. lapkričio 5 d. sprendimu ,,Dėl Neringos socialinių paslaugų centro steigimo“ Nr. T1-224 buvo įsteigtas Neringos socialinių paslaugų centras (toliau Centras), kuris įregistruotas Valstybės įmonėje Registrų centre (pažymėjimo Nr.128188) 2009 m. vasario 2 d. adresu Taikos g.2 LT-93121 Neringa . Centrui suteiktas kodas 302303230.
Centras - Neringos savivaldybės biudžetinė įstaiga, teikianti socialines paslaugas.
Pagrindinės Centro veiklos rūšys – nesusijusio su apgyvendinimu socialinio darbo su pagyvenusiais ir neįgaliaisiais asmenimis veikla, vaikų dienos priežiūros veikla, kita, niekur kitur nepaskirta, nesusijusi su apgyvendinimu socialinio darbo veikla, kitas, niekur kitur nepriskirtas, keleivinis sausumos transportas, kita niekur kitur nepriskirta, asmenų aptarnavimo veikla.
Centro 2026 metų II ketvirčio biudžeto vykdymo ataskaitų rinkinys sudarytas vadovaujantis finansų ministro 2025 m. kovo 25 d. įsakymu Nr. 1K-63 patvirtintomis Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklėmis. Biudžeto vykdymo ataskaitų rinkinys sudarytas pagal Centro apskaitoje registruotus 2026 metų birželio 30 d. duomenis.
II SKYRIUS
APSKAITOS POLITIKA

Centro finansinės ataskaitos parengtos pagal Viešojo sektoriaus apskaitos ir finansinės atskaitomybės standartus (toliau– VSAFAS).
Centras, tvarkydamas buhalterinę apskaitą ir rengdamas finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka (LR finansinės apskaitos įstatymas, LR viešojo sektoriaus atskaitomybės įstatymas, LR biudžeto sandaros įstatymas, LR iždo įstatymas, LR biudžetinių įstaigų įstatymas, LR darbo kodeksas, LR civilinis kodeksas, LR valstybės tarnybos įstatymas, LR viešųjų pirkimų įstatymas, LR valstybės ir savivaldybių turto valdymo, naudojimo ir disponavimo juo įstatymas ir kt.). Centras nuo 2020 m. taiko apskaitos politiką, patvirtintą Centro direktoriaus 2020 m. vasario 19 d. įsakymu Nr. PC2-7 „Dėl Neringos socialinių paslaugų centro apskaitos politikos patvirtinimo“. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles. Metų eigoje apskaitos politika nebuvo keista ar papildyta.
Įstaigos finansiniai metai trunka 12 mėnesių, prasideda sausio 1 d. ir baigiasi gruodžio 31 d., tarpinis ataskaitinis laikotarpis sutampa su kalendoriniu ketvirčiu. 
Buhalterinė apskaita tvarkoma naudojant apskaitos tvarkymo informacinę sistemą ,,Biudžetas VS“.
	Apskaitos duomenys detalizuojami pagal šiuos požymius:
1) valstybės funkciją;
2) programą;
3) lėšų šaltinį;
4) valstybės biudžeto išlaidų ir pajamų ekonominės klasifikacijos straipsnį;

III SKYRIUS
BIUDŽETINIŲ ĮSTAIGŲ PAJAMŲ PLANO VYKDYMAS

Biudžetinių įstaigų pajamų ataskaita (forma Nr.1). Biudžetinių įstaigų pajamų 2026 m. II ketv. ataskaitoje pateikta informacija apie Centro pajamų įmokas. Perkeltas įmokų likutis ataskaitinių metų pradžioje 4398,80 Eur, gauti asignavimai per ataskaitinį laikotarpį 563,27 Eur, panaudoti asignavimai per ataskaitinį laikotarpį 247,17 Eur, bendras nepanaudotas asignavimų likutis ataskaitinio laikotarpio pabaigoje 4714,90 Eur.

IV SKYRIUS
BIUDŽETO IŠLAIDŲ PLANO VYKDYMAS

Biudžeto išlaidų sąmatos vykdymo ataskaita (forma Nr.2). Centrui patvirtintų programų įgyvendinimui 2026 m. II ketv. skirta 310300,00 Eur. Iš jų:
· savarankiškoms funkcijoms vykdyti 289500,00 Eur savivaldybės biudžeto lėšų;
· savivaldybės biudžeto jaunimo atvirosios erdvės ,,Loftas“ renginių jaunimui organizavimui 1000,00 Eur;
·  valstybinėms (perduotoms savivaldybėms) funkcijoms atlikti valstybės biudžeto skirta 11600 Eur;
· valstybės biudžeto dotacijų skirta 8200,00 Eur;
Biudžetinių įstaigų pajamų įmokų ataskaitinio laikotarpio planas 10400,00 Eur, iš jų 4398,80 Eur 2025 m. likučio įskaitymui. Gautos pajamų įmokos per ataskaitinį laikotarpį 563,27 Eur, su 2025 m. likučiu 4962,07 Eur.
	Gautas finansavimas iš savivaldybės biudžeto 290500,00 Eur, iš valstybės biudžeto 19800,00 Eur.
	Per ataskaitinį laikotarpį gauti asignavimai sudaro 315262,07 Eur, t. y. 98,30 % patvirtinto plano. Panaudoti asignavimai sudaro 261244,53 Eur, t. y. 82,87 % gautų asignavimų. Nepanaudotas asignavimų likutis planuojamas naudoti ateinantį ketvirtį. Ataskaitinio laikotarpio gautos pajamos ir finansavimas naudoti darbo užmokesčiui ir socialinio draudimo įmokoms 215137,13 Eur, prekių ir paslaugų įsigijimo išlaidoms – 43133,04 Eur, socialinėms išmokoms (darbdavių socialinė parama pinigais) – 1974,36 Eur, kitos išlaidos kitiems einamiesiems tikslams – 1000,00 Eur, ilgalaikio turto įsigijimas – 0 Eur.

V SKYRIUS
KITA INFORMACIJA

Informacija apie asignavimų nepanaudojimo priežastis pagal 2026 m. birželio 30 d. duomenis. Lentelėje pateikti duomenys su paaiškinimu, kodėl nepanaudotas gautas finansavimas. Pagrindinė priežastis darbuotojų kaita; vadovo pasikeitimas turėjo įtakos personalo kaitai.

Informacija apie mokėtinų sumų, kurių terminas yra suėjęs, likučius. Ataskaitinio laikotarpio pabaigoje įsiskolinimo, kurio apmokėjimo terminas yra suėjęs, Centras neturi.

Biudžeto lėšų likučiai sąskaitose. Centro biudžetinių lėšų likučiai sąskaitose metų pradžiai sudarė 0,00 Eur, ataskaitinio laikotarpio pabaigoje – 48749,95 Eur, valstybės biudžeto lėšos 552,69 Eur, ES fondų lėšos projektams vykdyti pagal sutartis 6748,07 Eur. Pajamų įmokų sąskaitos likutis banke ataskaitinio laikotarpio pabaigai 4714,90 Eur.

Centras, įgyvendindamas iš Europos Sąjungos ir kitų tarptautinių fondų lėšų finansuojamus projektus per 2026 m. II ketv. neturėjo pripažintų netinkamų finansuoti išlaidų.



Direktorė		Rasa Balrušaitienė

Vyr. finansininkė	Snieguolė Gakienė
